Si in acest an, va invitam sa fiti partenerii nostri pentru a marca Ziua Mondiala de Lupta anti SIDA, vineri, 11 decembrie 2009, intre orele 11.00 – 13.40 în faţa Palatului Culturii din Iasi. In semn de solidaritate cu persoanele infectate si afectate HIV/SIDA, intenţionăm să realizam cea mai mare Fundă Umană din lume, acţiune ce dorim a fi omologată de Cartea Recordurilor. 

Evenimentul face parte din Campania „Deschide-ti inima. Sunt la fel ca tine! ” şi va fi desfasurat de Fundatia „Alaturi de Voi” Romania cu asistenta tehnica si financiara a Reprezentantei UNICEF in Romania si in parteneriat cu Primaria Municipiului Iasi, Sucursala Bucuresti a Boehringer Ingelheim, Inspectoratul de Politie Judetean Iasi si Media Factory. 

Dacă in 2008, am realizat impreuna cea mai mare funda umana din tara, va invitam sa va alaturati cauzei noastre, si in acest an, pentru a organiza cea mai mare funda umana din lume formata din peste 4000 de persoane, ca simbol al constientizarii problematicii HIV/SIDA, al sprijinului si intelegerii pentru nevoile persoanelor care traiesc cu HIV/SIDA si al prevenirii transmiterii infectiei cu HIV in comunitate.

 

Agenda evenimentului va fi urmatoarea:
· 11.00 – 13.00 - organizarea „fundei umane”;

· 13.00 – 13.20 – discursuri organizatori, finantatori, parteneri;

· 13.20 – 13.22 – conform regulamentului Guinness Book, participantii vor ramane 2 minute asezati in funda, in acelasi timp avand loc si un  moment de reculegere pentru persoanele care au decedat din cauze legate de HIV/SIDA; 

· 13.22 – 13.30 – lansare baloane cu heliu in memoria celor ce au decedat din cauze legate de HIV/SIDA;

· 13.30 -13.40 – 4000 de lumanari vor fi aprinse in jurul kilt-urilor. 

Anul acesta la a patra editie a campaniei si-au anuntat sustinerea si participarea UNICEF, UNAIDS, UNOPA, Centrul Roman HIV/SIDA, Ministerul Sanatatii s.a.

Alaturi de noi, vor fi si partenerii Campaniei “ Deschide-ti inima. Sunt la fel ca tine!” demarata in data de 15 aprilie 2009: Iulius Mall, Compania E.ON, Hotel Unirea, Media Factory, Direcţia de Asistenta Comunitara a Primariei Municipiului Iasi, Directia Generala de Asistenta Sociala si Protectia Copilului Iasi,  TVR Iasi, Cotidianul Regional „Evenimentul”, Ziarul „Buna Ziua” Iasi, Cotidianul “Flacara Iasului”, Studioul Regional Radio Iasi, Radio Vox T, News Iasi, Cotidianul on-line Iasi Plus, IQ Communication,  Decora, Autoexpert, Sport Total,  G’marchet.
 

Calitatea de partener o puteti dobandi prin participarea la realizarea fundei umane cu un numar de minim 15 voluntari/angajati/beneficiari. Parteneriatul va fi mediatizat: 

· Pe site-urile www.1decembrie.eu  si www.fundaumana.ro  

· In pliantul evenimentului – 4500 de exemplare

· In afisul evenimentului – 200 de exemplare

· Comunicatele de presa emise pe eveniment

· De asemenea, toti partenerii vor primi un certificat de participare si omologare a recordului.

Mentionam faptul ca printurile pentru eveniment precum si lumanarile decorative vor fi realizate in cadrul unitatii protejate UTIL DECO, sectie interna a fundatiei in care in prezent sunt angajate 28 de persoane infectate cu HIV – www.utildeco.ro 

Avand in vedere timpul scurt de procesare a parteneriatelor, vom promova pe materialele campaniei doar numele partenerilor fara sigle, enumerate in ordine alfabetica. Pe pagina web, vom posta si link catre pagina dvs. de site daca se doreste acest lucru.

Asteptam confirmarea dvs.  pana pe data de 2 decembrie, ora 16,00 pe adresa de email: office@alaturidevoi.ro 

Confirmarea trebuie sa contina urmatoarele date:

· Nume institutie (asa cum se doreste a fi promovat);

· Adresa web (daca este cazul) pentru postare link de pe pagina campaniei;

· Numar persoane prezente la eveniment;

· Persoana de contact – nume, tel. si mail;

· Daca doriti un acord de parteneriat scris (acesta va fi trimis ulterior pe mail pentru feedback, apoi semnat de ambele parti in cel mai scurt timp).

Pentru informatii suplimentare, persoana de contact este Florentina Carp, coordonator campanie, tel.  0757110240, mail florentina.carp@alaturidevoi.ro 

Va asteptam sa fiti alaturi de noi si sa demonstram inca odata ca nu suntem indiferenti fata de problematica HIV/SIDA!

